CELEX: 62019CA0199
Language: hr
Date: 2020-07-09 00:00:00
Title: Predmet C-199/19: Presuda Suda (deveto vijeće) od 9. srpnja 2020. (zahtjev za prethodnu odluku koji je uputio Sąd Rejonowy dla Łodzi-Śródmieścia w Łodzi – Poljska) – RL sp. z o.o. protiv J. M. (Zahtjev za prethodnu odluku – Borba protiv kašnjenja u plaćanju u poslovnim transakcijama – Direktiva 2011/7/EU – Pojam „poslovna transakcija” – Pružanje usluga – Članak 2. točka 1. – Ugovor o zakupu – Periodična plaćanja – Vremenski raspored plaćanja koji predviđa plaćanje u obrocima – Članak 5. – Doseg)

31.8.2020   
            
            
               HR
            
            
               Službeni list Europske unije
            
            
               C 287/9
            
         
      Presuda Suda (deveto vijeće) od 9. srpnja 2020. (zahtjev za prethodnu odluku koji je uputio Sąd Rejonowy dla Łodzi-Śródmieścia w Łodzi – Poljska) – RL sp. z o.o. protiv J. M.
      (Predmet C-199/19) (1)
      
      (Zahtjev za prethodnu odluku - Borba protiv kašnjenja u plaćanju u poslovnim transakcijama - Direktiva 2011/7/EU - Pojam „poslovna transakcija” - Pružanje usluga - Članak 2. točka 1. - Ugovor o zakupu - Periodična plaćanja - Vremenski raspored plaćanja koji predviđa plaćanje u obrocima - Članak 5. - Doseg)
      (2020/C 287/12)
      Jezik postupka: poljski
      
         Sud koji je uputio zahtjev
      
      Sąd Rejonowy dla Łodzi-Śródmieścia w Łodzi
      
         Stranke glavnog postupka
      
      
         Tužitelj: RL sp. z o.o.
      
         Tuženik: J. M.
      
         Izreka
      
      
                  1.
               
               
                  Članak 2. točku 1. Direktive 2011/7/EU Europskog parlamenta i Vijeća od 16. veljače 2011. o borbi protiv kašnjenja u plaćanju u poslovnim transakcijama treba tumačiti na način da je ugovor čija se karakteristična činidba sastoji od ustupanja nekretnine na privremenu uporabu uz naknadu, poput ugovora o zakupu poslovnog prostora, poslovna transakcija koja dovodi do pružanja usluga u smislu te odredbe, pod uvjetom da je ta transakcija izvršena između poduzeća ili između poduzeća i javnih vlasti.
               
            
                  2.
               
               
                  Kada je ugovor na određeno ili neodređeno vrijeme u kojem je ugovoreno periodično plaćanje u unaprijed određenim vremenskim razmacima, poput mjesečne zakupnine u okviru ugovora o zakupu poslovnog prostora, obuhvaćen materijalnim područjem primjene Direktive 2011/7 kao poslovna transakcija koja dovodi do pružanja usluga uz naknadu, u smislu članka 2. točke 1. te direktive, njezin članak 5. treba tumačiti na način da se, kako bi na temelju tog ugovora mogla nastati prava na kamate i naknadu iz članka 3. i članka 6. navedene direktive u slučaju da plaćanje nije izvršeno na vrijeme, ne mora nužno smatrati da se njime ugovara vremenski raspored plaćanja koji predviđa plaćanje u obrocima u smislu tog članka 5.
               
            
         (1)  SL C 164, 13. 5. 2019.